# Klassekontakt

# på Klemetsrud skole

**Lurer du på hva en klassekontakt gjør,**

**og hvorfor det er viktig med engasjerte foreldre?**

**I denne lille brosjyren finner du noen av svarene.**

Som klassekontakt har du en anledning til å være med å:

* **påvirke** elevenes skolehverdag
* **samarbeide** med lærere og skoleledelsen
* **holde deg informert** om hva som skjer på skolen
* **bli kjent med andre foreldre** på skolen

# **Klassekontaktenes oppgaver**

* Planlegge foreldremøter sammen med kontaktlærer
* Jobbe for et godt klasse- og læringsmiljø
* Samarbeide med de andre klassekontaktene på trinnet og tar initiativ til sosiale aktiviteter
* Representere klassen i FAU (Foreldrerådets arbeids-utvalg) og møte i FAU hver første tirsdag i måneden
* Formidle informasjon fra FAU til de andre foreldrene i klassen

**Hva er FAU?**  
FAU (Foreldrerådets arbeidsutvalg) består av klassekontaktene på alle trinn. På FAU-møtene diskuterer vi ulike saker som skal sikre et trygt og godt læringsmiljø for alle elever på skolen. Vi gir tilbakemeldinger til både ledelsen på skolen og på AKS om hva vi foreldre er opptatt av og vi gir innspill til forbedringer. Det er dette medvirkning handler om, og det er derfor FAU er et lovpålagt organ og er et viktig element i skole-hjem samarbeidet.   
 **Hvordan velges FAU?**  
På vårens foreldremøter velges det to klassekontakter i hver klasse for kommende skoleår. De velges for to år om gangen. For å sikre kontinuitet, er det beste at en er på valg hvert år.   
 **Hvordan organiseres FAU?**

Verv som fordeles i FAU er leder, nestleder, kasserer, referent, Natteravn-ansvarlig og AKS-ansvarlig. Det kan opprettes egne arbeidsgrupper under FAU etter behov. Skoleledelsen er representert på annet hvert FAU-møte, men bare på deler av møtet.

**Foreldrerepresentanter i driftsstyret (DS)**DS har blant annet ansvar for å vedta skolens budsjett, strategisk plan og årsplan, og fører overordnet tilsyn med skolens virksomhet. Det sitter to foreldrerepresentanter i DS. De innstilles av FAU og sitter for to år om gangen.

# **Sosiale aktiviteter i regi av FAU**

På vår skole har FAU tradisjon for å arrangere ulike sosiale aktiviteter for å fremme trivsel og gi barna fellesopplevelser.   
 **Disco for 5. - 7. trinn (oktober/november/desember)**Klassekontaktene på 6. trinn sammen med foreldrene på trinnet har ansvaret for aktiviteten.   
  
**Julegrantenning (1. søndag i advent)**Klassekontakter på 2. trinn sammen med foreldrene på trinnet har ansvaret for aktiviteten.

# **Lucia-feiring på skolen (13. desember)**

Klassekontakter på 3. trinn sammen med foreldrene på trinnet har ansvaret for å bake lussekatter til alle elever på skolen.   
 **Talentshow (februar/mars)**

Klassekontakter på 4. trinn sammen med foreldrene på trinnet har ansvaret for aktiviteten.

# **Karneval for 1. - 4. trinn (februar/mars)** Klassekontakter på 3. trinn sammen med foreldrene på trinnet har ansvaret for aktiviteten.

# **17. mai**

Klassekontakter på 1. og 5. trinn sammen med foreldrene på de to trinnene har ansvaret for å gjennomføre aktiviteten.

Vi har utarbeidet erfaringsrapporter for de ulike arrangementene for at det skal bli lettere å gjennomføre disse aktivitetene. **Det er klassekontaktene som drar aktivitetene i gang, men hele foreldregruppen på trinnet skal bistå med gjennomføringen.**

# **--------------------------------------------------------------------------------------------------------- Hudøytur for alle elever på skolen (juni)**

Hvert år arrangerer en gruppe foreldre en tur til Hudøy for alle elever på skolen. Man drar fredag ved lunsjtider og kommer tilbake søndag ettermiddag. Elevene betaler egenandel for kost og losji. Foreldre fra ulike trinn blir med og passer på elevene. Dette er en fantastisk tur for både store og små! Hudøy-turen er ikke i regi av FAU, men arrangeres av en gruppe engasjerte foreldre på skolen.

# **---------------------------------------------------------------------------------------------------------**

# **Forslag til sosiale aktiviteter etter skoletid**

Barna våre tilbringer mange timer med klassekameratene sine, og klassemiljøet påvirker både skoleresultatene og resten av hverdagen deres. Et godt klassemiljø er derfor viktig for både trivsel og læring.

**Sosiale aktiviteter for klassen utenom skoletid styrker samholdet i klassen.** Det er også positivt for foreldregruppen å bli kjent.

Her er noen forslag til aktiviteter som du som klassekontakt kan ta initiativ til:

* **Spillkveld**
* **Skøytedag**
* **Vaffelsteking på skolekjøkkenet**
* **Grilling**
* **Fotballturnering**
* **Akedag**
* **Disco i gymsalen**
* **Quiz-kveld**
* **Lesevake**

Der helt opp til foreldregruppen å bestemme hva klassen/trinnet skal finne på av aktiviteter og hvor ofte. Diskuter gjerne på foreldremøtene hva dere kan finne på av aktiviteter, og fordel oppgaver knyttet til gjennomføringen.

**Forskning viser at foreldrenes positive interesse for barnas læring betyr mer for barnas utbytte av skolegangen   
enn noe annet.   
Vi i FAU håper du vil engasjere deg i skolen.**